Uber Eats

Uber Eats — Uber kompaniyasi tomonidan 2014-yilda ishga tushirilgan oziq-ovqatlarga onlayn buyurtma orqali yetkazib berish hizmati. Ovqatlar kuryerlar tomonidan turli usullar, jumladan, avtomobillar, skuterlar, velosipedlar orqali yoki piyoda yetkazib beriladi. U 2021-yil hisobiga koʻra, 45 mamlakatning 6000 dan ortiq shaharlarida faoliyat koʻrsatib kelmoqda.

Oziq-ovqatlarni yetkazib berish jarayoni Uber haydovchilari tomonidan amalga oshiriladi. Uber Eats har kuni hizmatlari mavjud boʻlgan shaharlarda hamkorligi bor restoranlardan taomlarni yetkazib beradi. 2020-yilda kompaniya restoranlarga Uber Eats bilan hamkorlik qilish uchun kechki payt yetkazib berish hizmatidan foydalangan mijozlar uchun 13-40% miqdorida chegirma qilish sharti qoʻyilgani bois, monopoliyaga qilish maqsadida narxlarni manipulyatsiya qilganlikda ayblanib, sudga tortilgan.

Tarixi 

Uber Eatsga egalik qiluvchi Uber kompaniyasiga 2009-yilda Garrett Camp va Travis Kalanick tomonidan asos solingan. Kompaniya oziq-ovqat yetkazib berishni 2014-yil avgust oyida Kaliforniyaning Santa Monica shahrida UberFRESH nomi ostida boshladi. 2015-yilda platforma UberEats deb oʻzgartirildi va hizmatga buyurtma berish alohida ilovaga oʻtkazildi. 2016-yilda u London va Parijda ham faoliyatini boshladi.

2018-yil noyabr oyida kompaniya Yevropa bozorlarida ishchi kuchini uch baravar oshirish boʻyicha rejalarini eʼlon qildi. 2018-yil noyabr oyi holatiga koʻra, kompaniya Yevropa, Yaqin Sharq va Afrika bozorlaridagi 20 mamlakatning 200 ta shahrida oziq-ovqat yetkazish hizmatini amalga oshirgan.

2019-yil yozda Uber Eats Shimoliy yarimsharda dronlar orqali oziq-ovqat yetkazib berishni boshlashini maʼlum qildi. Iyul oyida Uber Eats baʼzi shaharlarda restoranlarda oldindan stol buyurtma qilish imkoniyatini taklif qila boshladi, bu esa mijozlarga oldindan ovqat buyurtma qilib, keyin restoranda ovqatlanish imkonini berdi.

2019-yil sentabrida Uber Eats Janubiy Koreya bozorini tark etishi haqida xabar berdi, Reuters buni Koreyadagi oziq-ovqat yetkazib berishdagi kuchli raqobat sabab deb izohladi. Shu yilning oktyabr oyida kompaniya ilova orqali zakaz berib, restoranlardan olib ketish hizmatini ishga tushirdi. 2019-yil 15-oktabrda esa Burger King fast-fudlarini butun Qo‘shma Shtatlar boʻylab yetkazib berish boʻyicha muvaffaqqiyatli shartnoma imzolagani eʼlon qildi.

2020-yil 21-yanvarda Zomato Hindistondagi Uber Eatsning barcha aksiyalarini sotib olishini elon qildi. Shartnomaning bir qismi sifatida Uber Zomatoning 10% ulushiga ega boʻldi va Zomato Hindistondagi Uber Eatsning barcha mijozlariga hizmat koʻrsata boshladi. Kelishuv vaqtida Zomato taxminan 3,55 milliard dollarga baholangan.

2020-yilning 28-yanvarida Uber Eats McDonald's Buyuk Britaniyada hizmat koʻrsatuvchi Just Eat oziq-ovqat yetkazib berish kompaniyasi bilan hamkorlik qilganligi sababli tarmoq mahsulotlarini Britaniya boʻylab yetkazib berish huquqiga ega emasligi xabar qildi. Kompaniya bir yil avval McDonald’s mahsulotlarini AQSh boʻylab yetkazib berish huquqidan mahrum boʻlgan edi.

2020-yil mart oyida, COVID-19 pandemiyasi davrida Uber Eats yangi mijozlari soni 30 foizga oshganini qayd etdi. Shuningdek, ushbu davrda kompaniya restoranlardan 30% dan 35% gacha komissiya undirgani uchun tanqid qilindi.

2022-yil aprel oyida Uber Eats Buyuk Britaniyadagi eng yirik supermarketlar tarmogʻi Tesco bilan hamkorlik qilib, 20 ta doʻkonda buyurtma bir soat ichida yetkazib berilishi kafolatlangan hizmatlarini boshladi.

2022-yil 16-mayda Uber Eats Los-Anjelesda Serve Robotics va Motional bilan hamkorlikda ikkita inson omilisiz yetkazib beruvchi uchuvchilarni ishga tushirdi.

2024-yil yanvarida Uber oʻz brendini Uber Eatsda birlashtirish maqsadida 2024-yil martigacha Drizly spirtli ichimliklar yetkazib berish xizmatini yopishini eʼlon qildi. Kompaniya toʻxtatilgan ilovalarni Uber Eats bilan birlashtirishni rejalashtirmoqda.

Moliya

Manbalar 

AQSh shirkatlari